آغری ویلایتی‌نین پاتنوس ائلچه سینده داوام ائدن "ارن-15" عملیاتی چرچیوه‌سینده بؤلوجو ترور تشکیلاتی پ.کا.کا-نین دیرناقاراسی ایالت‌دن مسئول شخصی‌نین ده آرا‌لاریندا اولدوغو 3 ترورچو ضررسیزلشدیریلیب.
ایچ ایشلر ناظیرلیگی‌نین یازی‌لی آچیقلاماسینا گؤره، کارتوین داغی بؤلگه‌سینده اینسانسیز هاوا آراجلاری طرفیندن دستک‌لنن عملیاتدا آرا‌لاریندا بؤلوجو ترور تشکیلاتی پ.کا.کا طرفیندن یئنی تعیین اولونموش قوندارما ارضروم ایالتی اوزره مسئول شخصی‌نین ده یئر آلدیغی 3 ترورچو سلاح‌لاری ایله بیرلیکده محو ائدیلیب.
عملیاتلا بؤلوجو ترور تشکیلاتی‌نین دوغو آنادولو و قارا دنیزه سوخولما جهدلری‌نین قارشی‌سی آلینیب.
هوجوم اوچون حاضیرلاشان ترورچولارا قارشی عملیات‌لار داوام ائدیر.
